Diari Oficial de la Generalitat Valenciana


Sumari del DOGV 6091, del 31-08-2009 (2009/9621)

Informació pública sobre la declaració de desert del concurs per mitjà de gestió indirecta del Programa d'Actuació Integrada de la Unitat d'Execució 10-UE-T i sòl urbà junt l'avinguda dels Germans Bou del Pla General d'Ordenació Urbana.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6091

Data del DOGV
:   31-08-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/9621


Data del document
:   09-07-2009

Organisme emissor
:   Ajuntament de Castelló de la Plana

Tipus de document
:   Informació Pública

Anàlisi jurídica

 Descriptors 

:   * Castelló de la Plana
    * contracte d'obres
    * obres públiques
    * pla d'urbanisme
    * administració local

Informació pública sobre la declaració de desert del concurs per mitjà de gestió indirecta del Programa d'Actuació Integrada de la Unitat d'Execució 10-UE-T i sòl urbà junt l'avinguda dels Germans Bou del Pla General d'Ordenació Urbana. [2009/9621]  
El Ple de l'Ajuntament de Castelló de la Plana, en sessió ordinària duta a terme el dia 25 de juny de 2009 va adoptar, entre altres, el següent acord:  
«Vist l'expedient que s'està tramitant per a declarar desert el procediment de concurs per mitjà de gestió indirecta del programa d'actuació integrada de la unitat d'execució 08 YN-D i sòl urbà vora l'avinguda Germans Bou del Pla General d'Ordenació Urbana i els següents:  
Antecedents  
1. En sessió plenària de data 21 de febrer de 2008, es va acordar iniciar el procediment de concurs per a adjudicar l'esmentat programa i es van aprovar les bases particulars reguladores de l'esmentada adjudicació.  
2. El 30 d'abril de 2008 es va remetre al Diario Oficial de la Unió Europea l'anunci de licitació del concurs, i amb posterioritat es realitzà, tal com disposa la Llei Urbanística Valenciana, les oportunes publicacions en el Diari Oficial de la Comunitat Valenciana, en el Butlletí Oficial de la Província de Castelló, en un diari no oficial d'àmplia difusió en la localitat i en el tauler d'anuncis de l'Ajuntament.  
3. Una vegada finalitzat el termini de presentació de proposicions el 30 de juliol de 2008, es constata que no s'ha presentat cap licitador i,  
Tenint en compte que  
L'article 135.1 de la Llei 30/2007, de 30 d'octubre, de Contractes del Sector Públic, disposa que no es podrà declarar deserta una licitació quan existisca alguna oferta o proposició que siga admissible, per la qual cosa, a sensu contrari, en el cas que ens ocupa, atés que no s'ha presentat cap proposició, la mesa de contractació reunida el 21 d'abril de 2009 va declarar desert el concurs per a adjudicar el programa d'actuació integrada de la Unitat d'Execució 32 GK-M.  
Segons es desprén del que disposa l'article 137.7 de la Llei Urbanística Valenciana i l'article 327 del Reglament d'Ordenació i Gestió Territorial i Urbanística de la Comunitat Valenciana, aquest acord s'haurà de publicar en el Butlletí Oficial de la Província de Castelló, i igualment, s'haurà de publicar una ressenya en el Diari Oficial de la Comunitat Valenciana i en el Diario Oficial de la Unió Europea.  
En relació amb tot això, vist l'informe del cap del Negociat Administratiu de Planejament i Gestió, conformat per l'assessora jurídica de Planejament i Gestió i els preceptes esmentats, a proposta del vicealcalde i amb l'informe de la Comissió de Ple de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
1. Declarar desert el concurs per mitjà de gestió indirecta del programa d'actuació integrada de la Unitat d'Execució 27 SC-H i sòl urbà vora l'avinguda Germans Bou del Pla General d'Ordenació Urbana.  
2. Publicar aquest acord en el Butlletí Oficial de la Província de Castelló, en el Diari Oficial de la Comunitat Valenciana i en el Diari Oficial de la Unió Europea.»  
Contra l'acte que es publica, que exhaureix la via administrativa, es pot interposar el recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, reguladora de les Bases del Règim Local, modificada per les lleis 11/1999 i 57/2003 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciós administratiu davant del Jutjat del Contenciós Administratiu de Castelló dins del termini de dos mesos (arts. 52 de la Llei 7/1985, de 2 d'abril, reguladora de les Bases de Règim Local, modificada per les lleis 11/1999 i 57/2003 i 8, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, modificada per Llei Orgànica 19/2003 de 23 de desembre). En ambdós casos, el termini es computarà des de l'endemà en què es publique el present anunci.  
Castelló de la Plana, 9 de juliol de 2009.- L'alcalde: Alberto Fabra Part.